
	วิธีปฏิบัติ (Work Instruction : WI)
เรื่อง : การรวบรวมและเคลื่อนย้ายอุปกรณ์เครื่องมือปนเปื้อนจากหน่วยงาน

	รหัสเอกสาร :  WI-CSSD-000-004-00
ทบทวนครั้งที่ :   -        วันที่ทบทวน :-

	ชื่อหน่วยงาน : CSSD
	วันที่อนุมัติ : 

	ผู้ตรวจสอบ :  
                   (นางสาวดวงพร พงษ์ศรีลา)  
                        หัวหน้างานจ่ายกลาง
	ผู้อนุมัติ  :  
(นางวันดี โกยกิจเจริญ)
รองผู้อำนวยการฝ่ายการพยาบาล


1. วัตถุประสงค์
	     1. เพื่อดูแลจัดเก็บอุปกรณ์เครื่องมือปนเปื้อนระหว่างการนำกลับ CSSD ได้ถูกต้อง

	     2. ลดการสูญหายและชำรุดของอุปกรณ์เครื่องมือ 

	     3. ป้องกันและควบคุมการแพร่กระจายเชื้อจากอุปกรณ์เครื่องมือปนเปื้อน
2. ขอบข่าย : การรับส่งเครื่องมือของงานจ่ายกลางสำหรับหมุนเวียนใช้ในหน่วยงาน
3. ความรับผิดชอบ : บุคลากรในงาน CSSD


4. รายละเอียด
1. ใช้รถขนส่ง/กล่องใส่อุปกรณ์เครื่องมือที่เป็นระบบปิด  
2. ตรวจสอบความพร้อมใช้ของรถ ทำความสะอาดรถด้วยแผ่นเช็ดทำความสะอาด
3. แต่งกายตามแนวทางปฏิบัติ  สวมอุปกรณ์ป้องกันได้แก่ ถุงมือ หน้ากากอนามัย และหมวก
4. นำกล่องมีฝาปิดมิดชิดของหน่วยงานวางในรถเพื่อไปแลกกับกล่องใส่อุปกรณ์เครื่องมือปนเปื้อนของหน่วยงาน ดูชื่อข้างกล่องต้องตรงกับชื่อหน่วยงานที่ไปรับแลก โดยนำไปวางที่จุดรับแลกคือห้องพักอุปกรณ์เครื่องมือปนเปื้อนของหน่วยงาน
5. ตรวจสอบจำนวนกล่องอุปกรณ์เครื่องมือปนเปื้อนที่ทางหน่วยงานเขียนแจ้งไว้ ตรวจสอบความถูกต้อง และลงชื่อผู้รับ
[bookmark: _GoBack]6. นำกล่องอุปกรณ์เครื่องมือปนเปื้อนของหน่วยงานวางในรถอย่างระมัดระวัง ไม่โยนหรือทำให้กล่องใส่อุปกรณ์เครื่องมือปนเปื้อนกระแทก/ตกหล่น ปิดประตูรถให้มิดชิด นำอุปกรณ์เครื่องมือปนเปื้อนกลับมาที่ CSSD โดยสัญจรด้วยลิฟต์ขนส่งอุปกรณ์ปนเปื้อน แล้วนำส่งเข้าห้องล้างทางช่องรับกล่องปนเปื้อน

	เรื่อง : การรวบรวมและเคลื่อนย้ายอุปกรณ์เครื่องมือปนเปื้อนจากหน่วยงาน


           7. กรณีที่มีอุปกรณ์จัดซื้อมาใหม่ในหน่วยงาน ให้ขอข้อแนะนำการใช้งานและการดูแลจัดการอุปกรณ์เครื่องมือ (IFU - Instruction For Use) จากหน่วยงานทุกครั้ง
5.ที่มา   :   1. ร.ศ.ดร. อะเคื้อ อุณหเลขกะ หลักและแนวทางการทำลายเชื้อและการทำให้ปราศจากเชื้อ พิมพ์    ครั้งที่ 2 (2555) 
   2. The Asian Guidelines for Disinfection and Sterilization of Instrument in health Facilities 2010

